b'\n_START_ARTICLE_\nAndrej Dimitrijevi\xc4\x8d Linde\n_START_SECTION_\n\xc5\xbdivljenje in delo\n_START_PARAGRAPH_\nLinde je leta 1972 diplomiral iz fizike na Moskovski dr\xc5\xbeavni univerzi (MGU). Leta 1975 je doktoriral na Fizikalnem in\xc5\xa1titutu Lebedjeva s podro\xc4\x8dja teorije kozmolo\xc5\xa1kih faznih prehodov. Na In\xc5\xa1titutu je leta 1985 postal profesor fizike. V letu 1989 se je zaposlil na Oddelku za teoreti\xc4\x8dno fiziko v CERN-u in leta 1990 je postal profesor fizike na stanfordski univerzi._NEWLINE_Najbolj znan je po modelu kaoti\xc4\x8dne inflacije v razvoju zgodnjega Vesolja, ki jo je razvil leta 1982._NEWLINE_Leta 2002 je od Mednarodnega sredi\xc5\xa1\xc4\x8da za teoreti\xc4\x8dno fiziko Abdusa Salama (ICTP) skupaj z Guthom in Steinhardtom prejel Diracovo medaljo za razvoj pojma kozmi\xc4\x8dne inflacije v kozmologiji.'